
Zece ani de păstorire arhierească 


In 4 Mai c. s'au împlinit zece ani, de când Inalt 
Preasfinţitul nostru arhiepiscop, Dr. Valeriu Traian 
Frențiu, a' preluat conducerea acestei de Dumnezeu 
păzile dieceze de Oradea-Mare. Arhipăstor al celei 
mai binesituate dieceze române unile, având în față 


şi strălucite exemple de mari arhierei şi iluşiri mecc- ș în via Domnului, şi-şi desfăşură 


naţi ai culturei româneşti şi reli- 
gioase de pe aceste plaiuri, Exc. Sa 
s'a străduit din toale puterile, cu cari 
l-a înzeslrat Dumnezeu, să se facă 
vrednic urmaş al marilor săi înain- 
taşi, al căror nume au ajuns le- 
gendare şi imprimate pe paginile: 
istoriei neamului şi a bisericii ro- 
mâneşti cu litere neşterse. Fericit 
moştenitor al unor venerabile insti- 
tuţii culturale, scumpe bisericii şi 
neamului deopotrivă: şcolile din 
Beiuş, după ale Blajului cele mai 
vechi isvoare de lumină şi conştiinţă 
naţională-religioasă a Românilor 
dincoace de Carpaţi, isvoare cari 
au revărsat lumină peste obiditul 
popor românesc începând din Mara: 
mureş şi Bucovina până la extremi- 
tăţile de sud aie Banatului; — şcoala 
normală diecezană, cea mai veche 
şcoală de învăţători pentru Românii 

din părţile ungurene; — biblioteca 
diecezană, păstrăloarea manuscriselor marilor cava- 
leri ai idealului naţional deşteptat prin razi romanităţii 
şi a latinităţii noastre; — întrun mediu expus şi spălat 
conlinuu de puhoaiele amenințătoare alât a conştiinţei 
naționale, cât și, mai ales după formarea României 
Mari, a convingerii de român unit cu Roma, Exc. Sa 
a trebuit să şiie ţinea aprinsă cu adâncă iscusinţă și 
mare dragoste de neam atât făclia luminoasă a ro- 
mânismului curat, cât şi acea întăritoare a curatei vieţi 
religivase sub oblăduirea Romei străbune şi catolice. 
Bilanţul sumar al activităţii sale arhiereşti de 10 ani 


în fruntea acestei dieceze arată lămurit, că Excelenței | 





I. p. $. S. Dr. V. Tr. Frențiu 


Sale i-a reuşi! să se achite strălucit de aceste înalte şi 
imperioase îndatoriri religioase şi .cultural-naţionale. 

“Instalat în cadrele unei atmosfere mai mult fami- 
liare, religioase, decât profane şi zgomotoase, Exc. Sa 
adună în jurul său preoții, pe fiitorii săi colaboratori 
înaintea lor pro- 
gramul său de activitate, program 
nou şi bogal, caracterizat îndeosebi 
prin accentuarea vieţii religioase 
creștine, ce trebue s'o răspândea: 
scă de acum înainte preoții săi şi 
trebue s'o trăiască mai intensiv de- 
acum înainle crediacioşii săi. Pentru 
ajungerea acestui scop : pătrunderea 
lui Hristos în inimele oamenilor, ce 
pare a forma esenţa specifică şi 
scopul principal al străduințelor și 
a activilăjii acestui bun şi blând 
arhiereu, se dă ordin ca preoții să 
se străduiască a înmulţi cuminecă- 
rile dese, să înființeze Reuniuni re- 
ligioase, unde să se cultive virtuțile 
frumoase  creştineşti, să se lase 
deschise bisericile toată ziua, ca 
lumea să poată veni la Isus carele 
se fine rob pentru noi în bisericile 
şi pe altarele noastre. Rezultatele fe- 
ricite ale acestor salutare măsuri s'au 
arătat încurând şi se văd luminoase 
îndeosebi azi, căci nu numai lumea şcolilor secundare 
de prin oraşe a începul a se apropia de Siintele Taine 
în număr neobișnuit pân'acuma, dar şi mirenii dela 
sate şi oraşe au început a înțelege, că cea mai îru- 
moasă datorie a creștinului este de-a se apropia cât 
mai des cu sufleiul:de Dumnezeul euharistic din Sfânta 
Taină, au înțeles că conştiinţa lor de creştini le cere 
să ia pe D-zeu în suflel, în sinele lor cel mai dinlăuntru, 
pentru ca să poată trăi după voia, după poruncile lui. 
Azi această conștiință a cuprins pe foarte mulţi în 
dieceza noastră şi continuă a cuceri în urma stăruinţelor 
arhiereului evlavios şi ale colaboratorilor cari îl înţeleg. 

Aceste idei le propagă nu numai cu pilda şi cu 
graiul în centrul diecezii, ci râvna apostolică de-a le 
spune tuturor fiilor săi sufleteşti, îl duce în vizitaţii ca- 
nonice, vizitând în cursul acestor zece ani de păstorire 
110 parohii, vestind în ele prin multele predici ce le-a 
ținut dragostea lui D-zeu şi a oamenilor. 

„Râvna casei tale mă mislue“, zice prorocul 
despre slujitorii Domnului; înaltul nostru păstor, pă- 
truns de această râvnă şi văzând că în multe parohii 
lipseşte ori e în stare foarte slabă biserica ori casa 
parohială, stârneşte cu îndemnul, dar mai ales cu fapta, 
de se reclădesc ori se repară temeinic mulţime de bi- 
serici şi case parohiale; sfințește (consacră) 28 de 
biserici-nou zidite sau renovate, din cari multe sunt 
zidite şi renovate pe cheltuiala sa sau cu ajutorul său. 
Are grije ca acestor lăcaşuri sfinte să li se dea nu numai 
o construcţie solidă, ci şi o înfăţişare estetică, : intro- 
ducând în aceste părţi frumosul stil românesc cu ele- 
mente artistice culese de pe înfățișarea vechilor bi: 
sericuţe româneşti. 

Pentru trebuinţele sufleteşti ale credincioşilor sfin- 
țeşte în aceşti zece ani 77 preoţi, complectând asifel 
aproape toate parohiile vacante, rămase în urma răs- 
boiului mondial în număr foarte mare (peste 80) fără 
de păstori sufleteşti. — Tot pentru o mai bună îngri- 
jire sufletească a credincioşilor înființează 14 parohii 
noui între cari unele centre importante, pentru a fi re- 
prezentante în ele demn românismul până eri discon- 
siderat ori chiar prigonit (Arded, Valea lui Mihai, Sa- 
lonta, Săcueni, Marghita, Beltiug etc.). 

Indreptat cu privirea şi grija asupra parohiilor şi a 
credincioşilor dela periferii, nu i-a scăpat înaltei şi părin: 
țeşti consideraţiuni nici instituţiile culturale ale diecezei. 

Pentru ca în catedrala din Oradea să se poată 
face slujbele dumnezeești cu tot fastul cuvenit lor, a 
provăzut catedrala cu două garnituri de ornate bise- 
rici constătătoare din câte 12 ornate preoţeşti şi câte 
4 diaconale, a cumpărat din al său clopotul cel mare 
al catedralei, fala şi mândria noastră, a construit corul, 
adaptându | pentru cor şi orchestră, a întrodus lumina- 
tul electric în catedrală, putându-se astfel desfăşura 
înălțătoarele servicii divine într'o atmosferă şi strălu- 
cire cum numai în strălucitele catedrale ale Apusului 
se mai pol gusta. 


De o osebită grije 'şi solicitudine au fost împăr- 


tăşite însă institutele diecezane. Pentru ca să-şi poată 
creşie preoți după dorinţa sa, îndată după preluarea 
diecezei termină parterul seminarului teologic clădit 
din temelii de episcopul martir Dr. Demetriu Radu, 
deschizându-l în 8 Oct, 1922 pentru două cursuri, iar 
în 30 Oct. 1924, dupăce l-a terminat de tot cu etaj cu 
tot, se inaugurează solemn Academia de teologie, unde 
se formează viitorii preoţi ai diecezei şi păstori sufle- 
teşi ai credincioşilor. Dar acest vechiu institut de cul- 
tură şi credință e distins cu solicitudinea specială a 
bunului arhiereu, căci in 1929 ridică încă un etaj spre 

frontul clădirii şi-i dă frumoasa înfăţişare în stil româ- 
nesc cum se vede astăzi. Acest venerabil aşezămân 
inima diecezii, putem zice, e vizitat aproape zilnic de 
bunul arhiereu, ce se inieresează de-aproape de mer- 
sul lui. A 

Şcoala normală diecezană, o instituție naţională 
de 150 de ani, în 1923 o desvoltă la 8 clase normale, 
iar pentru educarea viitorilor învăţători şi cantori 'în 
spirit bun creștinesc, aduce pe Fraţii şcolilor creştine 
din București, cari învaţă pe elevi şi franţuzește. 

Institutele centenare din Beiuş încă formează 
obiectul special al solicitudinii sale părinţeşti ; în 1923 
a desvoliat frumoasa sală de gimnaslică a liceului de 
fete; pentru educarea tinerimii şcolare în spirit sănă- 
tos creştinesc şi pentru instruirea lor în limbi străine, 
mai ales în cea a marilor noşirii aliaţi şi fraţi de ace: 
iaşi credinţă, Francezii, a adus pentru internatul de fete 
Surori franceze, iar pentru cel de băieţi Părinţi călu- 
gări asumpționişti ; în anul 1928 a sărbătorit cu mare 
fast centenarul liceului de băieţi, sărbători distinse cu 
prezenţa nu numai alor doi minişirii, ci şi cu aceea a 
gloriosului general Berthelot. Aceste şcoli le inspec- 
tează Ex. Sa de două ori în an, interesându-se aproape 
de mersul educaţiei şi al instrucției ce se dau în ele. 

In anul 1925, pentru a da o mai bogată hrană 
suilelească preoţilor şi intelectualilor noşirii, Exc. Sa 
înființează organul diecezan „Vestitorul“, pe care-l spri- 
jineşte şi etectiv în fiecare an. Jerifele sale pentru 
cultura naţională la frontul de Vest, pentru literatura 
teologică şi religioasă numai puţini le cunosc; sunt 
însă multe şi de notorietate publică, cum e sprijinul 
efectiv dat Comitetului Central al Agrului prin taxa de 
membru. fondator de 100.000 Lei şi tipărirea pe chel- 
tuială proprie a broşurilor din biblioteca Agrului etc. 

Rod al dărniciei sale părinţeşti şi al simțului său 
estetic este şi capela din palatul episcopesc, construită 
şi zugrăvită in 1925 de pictorul român Pal. 

„In anul 1926 Exc: Sa pune o piatră de temelie 
pentru bunul mers al vieţii și administraţiei diecezane, 
prin sinodul diecezan din 4—5 Mai, în care se iau 
cele mai salutare şi mai progresiste măsuri admini- 
strative, pastorale, pentru intensificarea vieţii religioase 
a clerului şi credincioşilor. 

O măsură foarte salutară luată de Exc. Sa sunt 
exerciţiile spirituale pentru cler, cari s'au început în 
1926, iar în 1931 au participat la ele toţi preoții die- 
cezani în patru serii. 

In 1927 are fericirea să prăsnuiască cu o deo- 
sebită solemnitate jubileul de 150 de ani al die- 
cezei, din care prilej Preafericitul Părinte Papa Pius 
XI, la cererea şi propunerea Ven. Capitlu Catedral, ca * 
recompensă pentru multele şi frumoasele-i merite pas- 
torale arhiereşti, îl distinge cu paliul sacru, 

Aceste sunt adunate întrun mănunchiu sumar 


marile şi variatele roduri ale străduinței sale de arhi- 


păstor, cari toate isvoresc din viața cu adevărat supra- 

naturală şi de rugăciune ce o trăieşte Exc. Sa, bunul 
nostru arhipăstor, şi care e întreg resortul vieţii sale 
pastorale. Increderea în rugăciune și în sprijinul efeciiv 
al lui D-zeu nu l-a părăsit nici odată, şi îi susține și 
azi trează încrederea că eparhia, cu toate greutăţile 
pesle cari trecem cu criza ce s'a năpăstuit asupra 
noastră, va rezistă, va ieşi chiar biruitoare, înfruntând 
orice greulăţi şi va sta neclătită ca o pulernică pa- 
văză a românismului şi a credinței străbune romane 
înfloritoare dela începul pe aceste meleaguri ale Da- 
ciei Traiane. 














No. 1466—1932 


Inhumări în curţile bisericilor 


Spre orientare comunicăm mai jos ordinul No. 
1364 din 27 Februarie al Inspectorului General Sani- 
tar şi de Ocrotire Timişoara : 

„Ministerul Muncii, Sănătăţii şi Ocrolirilor Sociale fiind 
sesizat, că o serie de persoane au coniravenii Regulamentului 
peniru înmormântări, în sensul că au făcut înhumări în curtea 
„bisericilor, au făcut înmormântări în locuri mai aproape de 200 
"metri de locuinţe sau fântâni, alţii şi-au înhumat rămășițele pă: 
mânteșii ale rudelor lor în curtea bisericii fără a fl construit 
catouri sau gropi zidite sau cimenltate, iar alţii au deschis mor- 
mintele înainte de 7 ani, şi având în vedere că Regulamentul 
înmormânțărilor nu „prevede sancțiuni contra acelora cari se 
abat de la dispoziţiunile lui, Ministerul cu no, 10819 din 22 Fe- 
bruarie 1932, dispune ca în atari cazuri medicul asistat de un 
reprezentant al forței publice să constate printr'ua proces ver- 
bal abaterea, Aces] proces verbal se va irimite prin Dnii me- 
dici primar de judeţe procurorului tribunalului respectiv cerân- 
du-se pedepsirea celor vinovaţi pe baza art. 284 din codul penal, 

Penirn cazuri excepționale de înhumări în curtea biseri: 
cilor sau la o distanță de mai puţin de 200 metri de sale ori 
de oraș, sau de deschiderea unui mormânt mai înainte de 7 
ani, se va cere aprobarea Ministerului, care va fi dată pe baza 
raportului motivat al. autorităţilor sanitare. — 

Vă rugăm să binevoiți a comunica cele de mai sus or- 
ganelor în subordine.“ 


Oradea, la 3 Martie 1932. 
Prefect : Medic Primar de judeţ: 
ss. Ghica ss Dr. Dumilreanu 


Pentru conformitate : 
Indesci/rabi! 


No, 1473—1932 | 
Distribuirea Sf. Mir. 


In Sfânta şi Mare Joia Patimilor Domnului amă- 
surat orânduielii Sfintei noaslre Biserici am consacrat 
St. Mir. pentru întreaga noastră Dieceză. Purtătorii 
oficiilor protopopeşii vor ridica dela Biserica noastră 
catedrală Sf. Mir. necesar peniru parochiile din pro- 
lopopiatele lor urmând, ca să-l imparlă tuturor biseri- 
cilor şi să dispună, ca Mirul vechiu să fie ars în can: 
dela din Biserică. 


Oradea, la 6 Maiu 1952, 

Noi smeriţii şi neînsemnaţii sprijinitori ai activi- 
tăţii cu adevărat apostolice a Exc. Sale, lăudăm pe 
Domnul pentru frumoasele rezultate ce din mila şi 'cu 
ajulorul Lui l-a lăsat să realizeze, şi-i dorim din tot sufle- 
tul ca fiacăra credinţei și a naţionalismului curat să o 
păstreze curată şi nevătămată şi, mergând pe urmele 
marilor săi înaintaşi, să producă fapte mari pentru neam 
şi biserică, încă mulţi şi fericiţi ani. ; 

Intru mulţi ani, Stăpâne! Ş 

Păr. Dr. L. Tăutu, 
profesor, asesor consistorial. 














“PARTEA OFICIALĂ 
Bia me anca 
No. 1485—19352 
Concurs la parochia Ruşi 


Pentru complenirea parochiei Ruşi (protopopia: 
tul Careilor) care, prin numirea On-lui Nicolae Câm- 
pian la Săuca, a deveni! vacantă, prin aceasta publi- 
căm concurs cu termenul de 20 lunie crt. 

Oiadea, la 6 Maiu 1932. 





No. 1516—1932 


Bisericile şi legea conversiunii 

Spre cuvenita orientare a senatelor bisericeşti 
comunicăm, că legea pentru asanarea daioriilor agri- 
cole, publicată în Monitorul Oficial No. 93 din 19 
Aprilie crt., la Ari. 52 dispune, că datoriile către pa- 
rochii nu intră în prevederile acelei legi, deci toate 
creanțele (imprumuturi pe contracte, obligaţiuni etc.) 
ale parochiilor rămân supuse regimului de drept co- 
mun” şi urmărite ca şi până acuma. 

Oradea, la 11 Maiu 1932. 


No. 1529—1932 
Concurs la parochia Popești. 


Pentru complenirea parocbhiei vacante Popeşti 
(protopopiatul Marghiftei) se publică concurs cu ter- 
menul de 20 lunie crt. 

Oradea, la 12 Maiu 1932. 


No. 15301932 


Concurs la parochia Criştelec. 

Pentru complenirea parochie Criştelec (protopo- 
piatul Şimleului), care prin numirea M. On.-lui Joan 
Olteanu de paroch şi protopop la Supurul de Jos a 
devenit vacantă, prin aceasta publicăm concurs cu ter: 
menul de 20 /unie crt. 

Oradea, la 12 Maiu 1932, 

No. 1664—1932 


%* Moartea preotului Victor Bruchental 


Cu durere comunicăm, Ven. Cler. diecezan, că 
On. Victor Bruchental paroch în Cozniciul de Jos în 
ziua de 15 Maiu crt. a repaosat în Domnul in anul 
56-lea al viejii şi al 29-lea al preoţiei sale. 

Frăţiile Voastre pentru repaosul sufletului ador. 
mitului în Domnul Frate veţi aduce la altarul Domnu- 
lui sufragiile pii indalinate. 

In veci amintirea lui! 

Oradea, la 27 Maiu. 1932. 

No. 1 61/1932. 


Examenele preoţilor nouhirotoniţi. 

Spre orientarea celor intereşaţi comunicăm, că 
examenele, pe care preoţii nouchirotoniți au să le facă 
conform S-lui 22 din Decretul XVI al Sinodului Die- 
cezan din 1926, se vor ţinea în zilele 4 şi 5 Iulie crt. 
Toţi cei obligaţi la aceste examene în 4 lunie crt la 
oarele 8 dim se vor prezenta în Seminarul teologic 
spre a începe examenul în scris, 

Preoţii cari au fost chirotoniţi în anii 1926—30 
fără amânare vor anunța Ordinariatului, că la care 
materie vor face examen. 

Oradea, 2 lunie 1932, 














PARTEA NEOFICIALĂ 
| E ap E e e rea LMI e | 


Cum a fost sărbătorit Exc. Sa episcopul diecezan cu prilejul 
împlinirii celor 10 ani de activitate în dieceza de Oradea-Mare. 


Implinirea a zece ani de păstorire arhierească a 
I. P. S. Sale episcopului nostru diecezan n'a putut 
lăsă impasibili pe cler şi pe credincioşi. Deşi Exc. Șa 
doriă să nu să facă nici o manilesiaţie care să-i con: 
turbe reculegerea de care avea nevoe pentru me: 
ditarea acestei decade ce mila lui D-zeu i-a dat-o 
s'o petreacă în fruntea acestei eparhii, în Dumi- 
nica Tomii, întâia după ziua aniversării a 10 ani (4 
Mai) dela instalarea |. P. Sale în Oradea, vicaul 
episcopesc Dr. Gheorghe Miculaş; primnotarul consi- 
storial. Vasile Barbul şi parohul II al catedralei P. lon 
Gârleanu, au slujit o liturghie solemnă şi un Te Deu 
de mulțumită cu ocazia acestei plăcute aniversări. La 
sfârşitul liturghiei, la care răspunsurile le-a dat corul 
mixt al catedralei cu orchestră de sub conducerea 
“maăesirului compozitor Fracisc Hubic, Păr. primnotar 
consistorial Vasile Barbul, în prezenţa Exc. Sale, care 
“eră de faţă la liturghie, în cuvinte alese şi simţite a 
“publicat credincioşilor însemnătatea zilei, arătând _tot- 
odată pe scurt frumoasele străduinţi şi realizări ale 
„Exc. Sale pe terenul vieţii religioase în eparhie în tim- 
pul celor zece ani de când din mila lui D-zeu păsto- 
reşte această istorică și însemnată dieceză. 


După terminarea sfintei Liturghii şi a Te Deu: 
lui solemn clerul central şi o frumoasă pleiadă 
de credincioşi, în frunte cu tot ce are biserica noaslră 
în Oradea mai select, au grăbit .in palatul episcopiei, 
unde i-au adus cu toţii Exc. Sale cele mai sincere şi 
respectoase - urări de bine. În numele clerului Il. Sa 
vicarul episcopesc a rostit următorul discurs: 


Excelenţa Voastră ! Inalt Preasfinţite Doamne ! 


In săptămâna luminată a învierii Domnului s'au împlinit 
zece ani, de când din voinţa lui Dumnezeu Exce'enţa Voastră 
aţi preluat chivernisirea acestei de Dumnezeu păzite Dieceze, 
pentruca sufletele credincioşilor depe teritoriul ei să le îndrep- 
taţi pe calea mântuirii, Sufletele noastre erau stăpânite de o 
adâncă durere înainte de ce ați luat în primire acel tron epi- 
scopal, care a fost impodobit de atâția inaintași vrednici de 
toată recunoştinţa Diecezei noastre, durere, carea s'a coborât 


în inimile noastre în urma morții tragice a aceluia, care a fost 


marele şi în veci neuitalul Episcop Demetriu Radu. — Dar 
Dumnezeul cel milostiv, care nu-şi uită de poporul său şi care 
poartă grija Bisericii sale, durerea ni-o a preschimbat întru bu- 


curie şi glasul nostru de tânguire în hosanale,. căci în persoana 
Excelenței Voastre bunul Dumnezeu ne-a trimis un vredic urmaş 
al Apostolilor, pe cari dorind l-au dorit inimile noastre. 

Zece ani, de când impodobiţi cu strălucire Tronul epl- 
scopa!l din Catedra!a noaştră ; zece ani încărcaţi de frământări 
şi de lupte eroice, susținute toate cu elan şi duse toate la iz- 
bândă strălucită, cu o inimă plină de focul sacru al iubirii de 
Dumnezeu, al iubirii de Biserică şi deneam, Şi până 
când cu o mână aţi ținut făclia pururea aprinsă a dra- 
gosteij lui Christos, până atunci cu altă mână împărțit-ați 
în belşug şi darurile pământeşti şi despoindu-Vă cu abnegație 
evlavioasă de toate, ridicat-aţi întru mărirea lui Dumnezeu bi: 
serici şi aşezăminte bisericeşti, si aşezat-ați pe temelii solide 
instituţiile noastre culturale şi de învățământ, adăugând către 


"ele școala cea înaltă a ştiinţelor sacre pefseama acelora, cari 


rânduiţi vor fi, ca să formeze armata luptătoare a Regelui Christos 

Zece ani de muncă rodnică, în cari zi de zi, cu o tena-, 
citate de admirat și cu ze! înflăcărat aţi netezit şi pregătit calea, 
pentruca să poată intra Christos Euharisticul în sufletele cre- 
dincioșilor încredințați de Dumnezeu păstoririi Excelenței Voa- 
stre. Şi în urma zelului apostolic răsărit-au florile cele gingașe 
ale evlaviei, răsărit-au Reuniunile pii şi cele ale Maicii Dom- 
nului, şi un resuflu de primăvară va întins asupra Diecezei in- 
tregi, de care s'au înviorat puterile ei și s'au deschis inimile, - 
pentruca să primească roua cea fecundă a binecuvântării lui 
Dumnezeu. 

Excelenţa. Voastră ! Inalt Preasfințite! — In aceasta zi, 
carea este o piatră de hotar în apostolia Excelenței Voastre, 
pătrunşi de marea importanță a rezultatelor fericite produse de 
o chivernisire Arhierească de zece ani în Dieceza noastră şi 
îndemnați de dragostea fiiască şi de veneraţiunea ce o păstrăm 
față de înalta persoană a Excelenței Voastre, am ţinut, Capitlul 
catedral, clerul central şi cel tinăr, credincioşii Bisericii şi Reu- 
nile pii, să ne prezintăm înaintea Excelenței Voastre, rugân- 
du-Vă, să binevoiţi a primi expresiunea sentimentelor noastre 
de profund omagiu şi mulţămitele noastre călduroase penlru 
bunătăţile cele multe sufleteşti şi pământești, de cari părtaşi 
ne-ați făcut jn cursul celor zece ani de păstorire, plini de darul 
şi de binecuvântarea lui Dumnezeu, din toată intinderea sutle- 
telor noastre il rugăm pe Atotputernicul Dumnezeu ca să Vă 
răsplătească cu viaţă indelungată să puteţi munci până la adânci 
bătrâneţe spre mărirea lui Dumnezeu, spre binele Bisericii noa- 
stre și al neamului nostru. 

Excelență, la mulți ani să trăiţi! 

In numele credincioşilor şi al asociaţiilor religi- 


oase a vorbit dl. decan onorific al baroului Oradea, 
Comandor al Ordinului Sf. Grigorie Papa, Dr. Du: 
mitru Chiş, mulţumind Exc. Sale pentru preţioasele 
daruri ce le-a deschis pentru credincioşi prin înfiinţa- 
rea Reuniunilor de pietate, cari sunt o adevărată şcoală 
de suflete bune creștineşti. — In numele tinerimei uni: 
versitare locale a vorbit preşedintele Astrului (Aso 
ciaţia Studenţilor Români Uniţi) Iosif Bozintan. Corul 
mixt şi bărbătesc al maestrului Hubic au intonat de re: 
peţite ori: Mulţi ani trăiască ] Exc. Sa a răspuns viu 
mișcat de o aşa sinceră manifestaţie de simpatie a 
fiiilor săi sufleteşii, mulţumindu-le pentru dragostea ce 
i-au arătat-o totdeauna, şi cler şi credincioşi; mulţu- 
mind lui D-zeu că i-a ajulat de-a putut realiză şi atâta 
pentru dieceză ât a realizat, promite ca timpul cât 
îi va concede Creatorul să-l mai petreacă în fruntea 
acestei de Dumnezeu păzite dieceze, îl va folos tot 
pentru întărirea şi progresul ei, rugând pe fiii săi suile- 
ieşti să-i dea spri.in şi în decada ce o începem, prin 
ascultarea şi prin îmbogățirea lor în toate virtuțile fru- 
moase creştineşti. După aceste 1. P. S. făcând cerc 
printre cei prezenți a avut o vorbă prietenoasă pentru 
fiecare, dându-le binecuvântarea sa arhiarească. 

In Duminica viiloare 15 Mai c. Exc. Sa a fost 
obiectul unei vii şi călduroase sărbătoriri în Beiuş, unde 
venise pentru a inspectă liceele diecezane de-acolo. 
— După sf. Liturghie Exc. Sa, invitat de directorul li- 
ceului Cl. şi M. On. Domn Dr. Nicolae Flueraş, în 
sala festivă a liceului de băieți, a fost viu sărbătorit 
în cadrele unor frumoase cuvântări, recitări şi coruri. 
Au rostit inimoase cuvântări Cl. director al liceului de 
băieţi, Rvs arhidiacon-protopop Dr. V. Hetcou, elevul 


“Danila şi alţii.- Corul dirijat de dl. proi. Naghi a in- 


tonat diferte cântări ocazionale. — După masă în 
aceeaşi zi Exc. Sa a fost sărbătorit în aceleaşi cadre 
solemne la liceul de fete cu gingăşia și delicateţa ce 
caracterizează acel instilut, Exc. Sa a învrednicil con- 
ducerea institutului şi pe eleve a se fotografia în grup 
cu ele. ş 

Afară de manifestaţiile de bucurie şi alipire fiască 
arătate Exc. Sale de aceste două centre importante 
ale diecezei, Exc. Sa a mai primit urări de bine şi 
felicitări şi din alte multe parohii ale eparhiei. — Mân- 
gâiat şi edificat de aceste sincere și vii manifestații 
de iubire şi alipire din partea fiiilor săi diecezani, Exc. 
Sa işi continuă cu cunoscula-i râvnă apostolia grea, 
grea mai ales în aceste vremuri de criză, cu deplină 
încredere în Dumnezeu şi în viitorul sfintei biserici 
unite, pentru a cărei prosperare lucrează şi se roagă. 


Corespondeni. 











— O enciclopedie bisericească. Păr. Voniga 
a trimis tuturor preoților un prospect şi un fascicol de 
probă din enciclopedia bis. ce o tipăreşte în 3 volume. 
Lucru bun şi de lăudat. Ce prudenţă e însă a zice la 
articolul Filiogue, că este un „adaos de eresie dog: 


" matică a Bisericii apusene (r. cat.)“? In acest fel şi 


pe lângă un asifel de spirit de care e condus numitul 
Păr. Voniga, preoții şi intelectualii nbşirii au datoria 
de-a refuză abonarea acestei enciclopedii, ca jignitoare 
peniru credința noastră. Dacă în fascicolul de probă 
se scrie aslfel despre religia noastră, ce se va scrie 
în cele ce urmează! 

Adunarea preoților aparţinători 
districtului protopopesc 
al Holodului. 


In ziua de 20 Aprilie: a. c., Miercuri a avut loc 
în comuna /lolod adunarea preoților aparţinători di: 
strictului protopopesc al Holodului, A 

De dimineaţă clopolele bisericii — clădită în 
anul trecut pe cheltuiala proprie a In. Preasfinţiei Sale 
Episc. Excel. Sa Dl. Dr. Valer Traian Frenjiu din 
Oradia, — cu glasul lor dulce vestiau credincioşilor praz 
nicul învierei sufleteşti, chemăndu'i la rugă. Au lăsat 
sătenii pentru câteva ciasuri munca câmpului şi împre 
ună cu soțiile, fecioarele; şi flăcăii noştrii, îmbrăcaţi 
sărbătorește, s'au adunat la biserică spre a lua parte 
la slujba religioasă ce s'a oficiat de preoţii aparţină- 
tori acestui district în frunte cu Reverendismul Domn 
arhidiacon — protopop de Beiuş : Dr. Valer Hetcou. 

Interiorul Bisericii pe deoparte strălucia de ghir- 
landele şi cununele de flori cu cari aceasta sfântă 
casă a Domnului a fost împodobită în urma muncei 
neobosită.a vredni ului paroh local: On. Domn Vic- 
tor Ghergar şi On. Dsale familii, iar de alta parle 
răsuna de cântările minunate date de însufleţiții preoți 
aparținător acestui distric protopopesc. 

Remarcăm aleasa predică a harnicului preot din 
Vintiri : On. Domn Virgil Muntean, care în cele mai 
însufleţite cuvinte cere să se întoarcă. sufletele cătră 
Domnul Isus, care bate la uşa sufletească a noastră, 
chemândui-ne pe toţi să întrăm pe poarta cea strâmtă 
a mântuirii unde nu vom afla altceva decât pace 
dulce şi sfântă arătându'ne totodată prin cuvinte foarte 
documentate datoriile noastre ce le avem şi faţă de 
aproapale nostru storcând lacrimi de mulţămire în 
ochii ascultătorilor pentru cari aceasta admirabilă pre. 
dică a fost un adevărat dar, nutremânt sufleiesc, o 
atragere plină de măiestrie a lumii laice spre lumea şi 
lumina Domnului Isus şi a Evangheliei, 

Admirabil și înălțător ca totdeauna a fost şi de 
data asta vestitul cor școlar al neobositului dir. de 
şcoală de localitate: dl. Joan Tămaș, executând cu 
atâta preciziune şi măiestrie „priceasna“ cum şi alte 
răspunsuri cari de cari mai frumoase, încât cu drep- 
tate se enumără printre cele mai de seamă coruri 
şcolare din aceasta regiune. 

S'au mărturisit şi cuminecat peste 130 persosne 
în frunte cu Doamnele: Văd. Popoviciu protopope- 
asă, Aurica Ghergar preoteasă, CGăvruș preoteasă, - 
Negruj ect. Domnişoare'e : Silvia Văcărescu, Libul, 


„Lujaş, Fo[iu ecl. : 


La sfârşit: Reverendisimul Domn arhidiacon-pro: 
topop de Beiuş Dr. Valer Helcou cu oratorie de 
inimi pătrunzătoare, arălând celor de faţă rostul reli- 
gios al acestei adunări, mulţumeşte omului de ordine, 
muncă şi cu celea mai alese însuşiri sufleteşti, vred- 
nicului paroh local: On. Domn Victor Ghergar pen- 
trucă muncind într'una în scurt timp deta Sfintele Săr- . 
bători ale Naşterei D.-lui — când a îost terminată clă- 
direa acestui Sion — a împodobit atât de frumos acest 
lăcaş de credinţă. Aduce mulțumiri: măi departe preo- 
ților cari au venit la această adunare şi însuflețitului 
preot de Vintiri, On.Domn Virgil Muntean, pentru 
frumoasele şi folositoarele îndemnuri pe cari le-a dat 
în predica D-sale de toată piată şi are credinţa 
că aceste frumoase şi folositoare îndemnuri vor prinde 


rădăcini adânci în inimile credincioşilor, simțind fie: 

care . ascullător din ei cum lrece prin el un fior de: 


hotărâre spre a începe o viață adevărat creştinească. De- 
asemenea mulțumește în cuvinte alese distinsului şef 
de gară din localitate: D-1 Alexandru Dragoş, pen- 
trucă a dona! acestei sf, biserici o candelă foarte îru- 
moasă în valoare de 2000 Lei şi femeilor fruntașe şi 
evlavioase d'aici: Marişca Solomie (soţia primarului), 
Vuţa Solomie a luoanii Gheorghichii, Nuja Solomie- 
Grigoraş pentru  preţioasele: donaţii făcute sf. 
biserici de aici, 

Cuvântul Rev. On. Dr. Valer FHefcou se îndreaptă 
apoi, cu adâncă mulţumire, către credincioşi, cari prin 
prezența lor la biserică, atât de numeroasă, într'o zi 
de lucru, când timpul e nespus de preţios pentru munca 
holdelor, au dat dovadă de înţelegerea însemnătăţii 
acestor clipe fericite, în cari pe lângă, că şi-au întărit 
credinţa, nădejdea și dragostea călră D-zeu, au putut 
să capete îndemnuri pentru dobândirea mântuirii su- 
fleteşii — garanţie a moștenirii vieţii de veci. 

După masa dată de On. fam. Ghergar a avut loc 
ședinja inlimă, unde însulleţiiul preot de Rogoz On. 
Dn. Cornel Mărian apreciat pentru rara inteligență, 
înalta cultură şi manierele-i alese, a ţinut o admirabilă 
conferință tratând cu o largă competință „despre: 
„Slricăciuni morale produse de răsboiu şi după răs- 
boiu şi despre misiunea preotului“. 

Asistenţa a ascultat cu viu interes și deosebită 
plăcere expunerea documentată a acestui important 
subiect ce ar fi păcat să nu se pue pe hârtie răsplă- 
tindu-l drept aceea pe acest ales conferenţiar şi distins 
teolog cu sincere felicitări. 

Reverendisimul Domn Dr. Valer Hetcou, care 
şi-a făcut o icoană clară despre modul de gândire a 
preoților în fruntea cărora 'se află, a dat apoi cele 
mai bune și folositoare poveţe. 

Neuitată va -rămânea această zi în sufletele Ho: 
Io iapileil 

Alexandru Văcărescu 








O nouă compoziţie religioasă 
a măiestrului Hubic 


_" In Dumineca Tomei, corul teologilor a executat 
noua compoziţie „Răspunsuri la S. Liturghie“ - de 
păr. Francisc Hubic. A fost o plăculă surpriză a 
auzi un cor bărbătesc bun și o lucrare aşa de mă- 
reață ca cea executată Duminecă, mai ales că ea 
reprezintă un nou gen de compoziţie prin faptul că 
corul' aste accompaniat de orchestră simfonică. Nu se 
poate indeajuns aprecia munca uriaşă ce depune 
maeslrul Hubic pe terenul muzical, mai ales atunci 
când el e ocupat şi în altă direcţie şi aşa prea puțin 
timp îi rămâne pentru a-şi putea desfășura în întreaga 
sa gamă geniul său de compozitor. 

Deşi vor fi poate mulţi pe cari nu i-a satisfăcut 
compoziția nouă, totuși nu este permis a se pronunţa 
așa cu reprezeală, mai ales celor cari prea puţin ştiu 
ce însemnează a compune o lucrare simionică şi ca 
să satisfaci gustul general mai ales atunci când au- 
torul totodată încearcă să dea şi ceva nou, ceva ne- 
obişnuit până acuma. 
lumea € obişnuită a auzi numai corale simple, cum 
sunt ale lui Muzicescu, Dima etc., dar cari azi nu mai 
corespund desvoltării uriaşe ce a luat și muzica bi- 
sericească. De acea o lucrare ca cea prezentă, care 
sub toate raporturile artistice de armonizare şi de 
orchestrare, — se pretinde a fi ceva nou, ceva ce 
vrea să rupă legăturile cu simplicitatea muzicei tre: 
cutului și chiar pentru acest motiv este primită cu 
prea puțină simpatie, Așa a fost lumea și cu muzica 


“neajunsuri cari s'ar putea 


chestrală. 


Ori, în bisericile româneşti. 

Wagneriană, care nu putea la început să fie suferită 
din cauza revoluţiei ce făcea pe terenul muzical-ar: 
tistic, dar vedem azi deja sunt mai mulţi la cari le 
place decât cei cari ar desconsidera:o, Aceasta e şi 
siluația în muzica noastră bisericească. Păr. Hubic 
este un mare inovator în muzica bisericească, ce 
unora încă nu le prea place, dar se vor obişnui cu 
timpult şi o vor admira şi ei. Şi aceasta este şi ceva 
firesc, dacă se pretinde că spiritul omenesc e setos 
de schimbări, variaţii şi noutăţi. Ori dacă suntem în 
deplină evoluţie şi desvoliare în toate ramurile de 
activitale de ce să nu admitem evoluţie ori perfec- 
ționare şi în ale muzicei religioase ? 

Am auzit multe păreri despre noua compoziţie 
a păr. Hubic pe cari probabil şi maestrul le-a auzit, 
de acea nu voiu inzista asupra lor. Voi comunica 
aici însă afară de elogiile mele pentru tot ceace este 
măreț, genial şi frumos în aceasta lucrare, câteva 
înlătura, cel puţin după 
umila mea părere. 

In tot parcursul Liturghiei prea mult se foloseşte 
ansamblul întreg (aşa zis 7uț/i). Aceasta se admite 
atunci, când cântă numai corul şi cu ajutorul celor 
patru voci: trebuie să dai şi armonie şi melodie. Insă 
atunci când ai la dispoziţie şi orchestră, vocilor li-s'ar 
putea da câteodaiă şi un rol de solo, complectând 
armonia cu insirumentele. Aşa de exemplu un Hero- 
vic care s'ar începe cu solo de başi, mai târziu să 
preia melodia tenorul, pe urmă s'ar pulea-un duet de 
melodii între tenori şi başi in fine sfârşitul textului 
să-l cânte ansamblul întreg. Bine înţeles, în tot timpul 
armonia ar fi susținută de orchestră, dar nici ea nu 
totdeauna toată, ci în diferite grupuri de instrumente, 
dând astfel cântării un colorit variat 'şi prea puţin 
plictisitor sau monoton. Se pot face o mulţime. de 
grupuri de instrumente, cari fiecare reprezintă. altă şi 
altă nuanță de ansamblu, după necesitatea de expri- 
mare a textului. Ca exemplu de combinații ar fi solo 
de başi cu acompaniament de clarinet-fagot-corni, 
combinaţie ce foloseşte şi Wagner cu mult efect în 
uvertura din Tannhăuser. — În unele locuri corul are 
note ţinute, iar orchestra pulsează prea mult, din care 
cauză nu se disting cuvintele, ba uneori se pierde şi 
corul. Inceputul la „Sfânt“ cu Tromba nu e potrivit, 
pentrucă nu cadrează cu caracterul cântării ce ur 
mează. O astfel de formulă s'ar putea folosi cel puţin 
la intrarea Episcopului în biserică şi înaintea cântării 
„Pe Archiereul“. Corul ar trebui complectat cu vr'o 
2 tenorişti veritabili, iar în orchestră suflători mai ruti- 
nați şi instrumente mai bune. Corul teologilor şi de 
data aceasta s'a dovedit sub ROI muzical de un 
ansamblu excelent. 

In fine ar trebui să dedic o mulțime de cuvinte 
elogioase maestrului compozitor şi dirijor Hubic pen: 
tru munca ce depune în interesul desvoltării muzicei 
bisericeşti, dar fiind el destul de bine cunoscut atât 
în Dieceză cât şi în ţara întreagă, — cred că de acea- 
sta nici nu e lipsă. In rezumat totuşi trebue să amin: 
tesc, că în general noua sa lucrare este o compoziţie 
genială, atât în partea corală, cât şi în partea or: 


C. Torsan, 











— Convocare. Asociaţia generală a românilor 
uniți — Agru = organizaţia catedralei din Oradea își 
va ţinea Duminecă în 12 lunie c. orele 5 d. m. adu- 
narea generală anuală, în şcoala normală din str. 
Dimitrie Cantemir. Membrii organizaţiei, precum şi 


credincioşii parohiei sunt rugaţi a participa în număr 
cât de mare, O BCU CLUJ 

CRONICI 
— Comitetul diecezan A. G. R. U. Oradea. 
Convocator. Conform articolului 18 din Sta- 
iutele Generale ale AGRU-lui prin prezenta convocăm 
Congresul Diecezan al AGRU-lui de pe teritoriul Die- 
cezei române unile a Orăzii, pentru zilele de 18, 19 
şi 20 lunie 1932 Sf. Rusalii in Careii-Mari. Ordinea 


de zi: 1. Deschiderea congresului prin preşedintele | 


diecezan. 2. Raportul secretarului general. 3. Raportul 
cassierului Comitetului diecezan. 4. Raportul comisiu- 
nilor de verificare şi cenzurare a rapoartelor. 5. Even: 
tuale propuneri şi închiderea congresului, — Congresul 
va fi împreunat cu program compus din predici, con: 
ferințe, Liturghie pontificială, procesiune eucharistică, 
adunare poporală şi concert. Oradea, la 16 Maiu 1932. 
Preşedinte diecezan: Dr. Demeitriu Kiss. Secretar ge- 
neral: 7. Florea. 


— Agru la Marca. In Dumineca Tomii (8 Mai) 
a avut loc constituirea Agiului în Marca (jud. Sălaj) 
cu reprezentanți ai Comitetului diecezan (Dr. Gelu 
Egri şi Dr. Gh. Bulgăr). Păriniele 7eofi! Băliban, adm. 
interimal al parohiei, a ţinut ca acest act să se facă 
în cadrele unor frumoase serbări, cari să rămână adânc 
tipărite în sufletele credincioşilor. La liturghia ce s'a 
săvârşit în liber a vorbit Păr. Vetişan din Porţ, de- 
spre creştini credincioşi şi creştini necredincioşi ;. s'au 
cuminecat un număr frumos de credincioşi în frunte 
cu dd. delegaţi dela Oradea. — După sf. liturghie a avut 
loc constituirea Comitetului . din care fac parte: Dl. 
Dem. Mergheşiu notar, dl. a. Schlett dir. înv. şi dl. 
T. Borz secretar. Au vorbit apoi dl. Dr. Gelu Egri 
despre credință singura fericitoare în lumea aceasta 
şi izbăvitoare în cealaltă ; dl. Dr. Gh. Bulgăr despre: 
Progresele ştiinţei şi religia. Au fost ascultați cu inte- 
res şi viu aplaudaţi; cu multă poezie a vorbit dl. no: 
tar Mergheşiu despre credinţă ca mijloc de conservare 
a popoarelor; păr. Teofil Băliban secondat de întreaga 
adunare protestează împotriva opreliştei date de or 
ganele şcolare de-a nu saluta cu numele lui Isus Hristos. 
D-şoarele dela şcoala normală din Şimleu au jucat cu 
un desăvârşit succes drama religioasă: Marlira cruci- 
fixului în Mexic, producând . cu jocul lor frumos zgu- 
duitor efect asupra spectatorilor. Plecând delegaţii 
Comitetului diecezan, d. m. serbarea s'a continuat, de: 
sfăşurându-se un bogat şi variat program de poezii, 
cântece eic. Au vorbit cu acest prilej dl. advocat din 
Șimleu dr. Jonel! Pop despre ascultarea şi supunerea 
ce o datorează credincioşii părinţilor lor sufleteşti ; dl, 
notar Dem. Mergheşiu vorbeşte din nou, despre Fap- 
tele lui Isus; Păr. Vetişan vorbeşte despre soartea 
creştinilor prigoniţi în toate timpurile; D-şoarele dela 
Șimleu au jucat din nou zguduitoarea dramă produ- 
câud efect admirabil. Păr. Băliban, însuftețitorul miş- 
cării, a mulţumit tuturor din suflet pentru preţiosul con: 
curs dat la intemeierea acesiei frumoase instiluțiuni în 
Marca: Agru, rugând pe D-zeu să-i dee propseritate. — 
Aceste sărbări au lăsat o adâncă şi binefăcătoare im- 
presie asupra poporului. Coresp. 


— De ale Agrului. In Dumineca Tomii din 
acest an s'a ţinut în sala de clasă a școlei din paro- 
hia Cenaloş o şedinţă generală a asociaţiei Agru. 
Sala și coridorul şcolii erau arhipline de credincioşi 

de ambele rituri catolice. Printre cântările religioase 
ce-au fost executate de către credincioși şi elevii şcoa- 
lei, s'au ţinut și trei conferinţe. 

A conferenţiat mai întâiu dl Lucian Turdeanu 
ded. în ştiinţele economice şi juridice, despre „Impre- 
jurările între cari a luat ființă Agru şi scopul acestei . 
aşociaţii. Tânărul conferenţiar a reuşit prin elocinţa şi 
convingerea sa, să animeze întregul public şi să-l în- 
tărească în credința, că Agru va fi stânca de care-se 
vor sfărâma loate valurile ce pornesc asupra Sionului : 
nostru sfânt, şi să îndemne pe fiecare credincios ca 
să fie un apostol în acest scop. Conferinţa a fost'viu 
aplaudată de întregul public. 

A urmat apoi conterința dlui înv. pens. Filimon 
Popa, preşedinte!e parohial al Agrului, despre „Cin- 
slea datorită bisericii“, — temă atât de potrivită pentru 
zilele noastre. A fost bine reuşită şi ovaţionată. 

- În urmă a vorbit păr. R. Mădăras despre „Co: 
munism şi Biserică“ arătând credincioşilor, că cel 
mai mare pericol pentru biserică îl reprezintă azi cu: 
rentul comunist pornit cu o ură de moarte asupra ei. 

Conferenţiarul arătă în liniamente, generale între- 
gul proces genealogic al comunismulul şi evoluţia lui 
până azi. Persoana şi caracterul lui Lenin intemeia- 
torul comunismului — Lenin în timpul răsboiului de- 
zertat dela datorie, refugiat în Elveţia şin alte ţări 
apusene — e adânc cugelălor și dornic de renume 
— se reintoarce la Pelrograd odată cu sfârşitul ră- 
sboiului — alimentează revoluția — își înființează 
gărzi personale — propagă principii demagogice, ca 
„nu ne trebue armată“ „nu vrem răsboiu“ „ne trebue 


„pace“ etc., — lumea.sătulă până în gât: de răsboiu, 


aderă la principiile lui — el pune stăpânire pe câr: 
mă, instituții etc. — formează armaia roşie şi-i lăr- 

geşte cadrele, dupăce mai întăiu disolvă armată re- 
gulată ţaristă — înființează poliţii secrete gras plă: 
lite — comunizează forțat averile particularilori — pe 
cei ce se opun îi deporlă în Siberia ori îi execută în 
masse — porneşte aprigă prigoană contra religiilor, 
omorînd mii de preoţi şi credincioşi — dărămă bi: 
sericiile şi altele le transformă — înființează asociaţii . 


antireligioase, cari au să scoată pe D-zeu din suflete 


— cei ce se opun comunizării şi îşi apără credinţa, : 
sunt executați — evadările din raiul bolşevic — ma: 
sacrele dela Nistu reproduse din coloanele ziarului 
„Curentul“ luna Martie crt. Ca şi concluzii finale: Con- 
trastul dintre celea ce spun aici la noi agenţii comu- 
nişti (plătiţi cu 10—50 mii lunar) şi starea de fapt a 
Rusiei comuniste ; Comunismul e fără Dzeu — -deci, 
împărăție şubredă, căci — după sf. Pavel — „toată 
stăpânirea dela Dzeu este“, Nimeni nu poale avea 
incredere în viitorul comunismului, se împune dară 
tuluror o alipire sinceră călre Dzeu și religie, o dra- 
goste faţă de neam şi ţară. 

Conferința a îiost la nivel, dovedită cu pasagii 
din coloanele ziarului „Curentul“, cari înfierează ma-. - 
sacrele dela Nistru, şi mărturisirea refugiaților. Con: 
ferințiarul a impresionat până la lacrimi publicul şi a 
fost ascultat cu un interes de nedescris o oră întreagă. 

Rep. 


— Promoţie. Duminecă în 29. Mai, a. m. au 
fost promovați membrii ai congregaţiei mariane 17 
elevi dela şcoala superioară de comerţ de băieţi din 
Oradea. Promoţia a săvârşil-o Exc. Sa episcopul die: 
cezan în: capela episcopiei asistat de Păr, ŢIit. Pop, 
catihetul lor, 

— Din activitatea Agrului catedralei. Du. 
minecă în 15 Mai organizaţia Agrului de pe lângă: 
catedrală a ţinul o șezăfoare de propagandă în car- 
tierul loşia la Părinţii franciscani. Tema zilei a fost: 
Sectele în lumina istoriei și a evangheliei. Deschi- 
zând şedinţa prin!r'o simţilă cuvântare dl adv. D.-. 
Savu Marta, preş. organizaţiei, din punct de vedere 
istoric a desoliat problema seclelor Păr. Jon Gârleanu 
paroh ll la catedrală; din punct dd vedere dogmalic 
creştinesc. Păr. Dr. Al. L. Tăutu prot. de teologie iar 
primejdia naţională a sectelor a arătat-o într'o fru- 
moasă cuvântare di Dr. Victor German, medic. A mai 
vorbit un fost seclar 7eșculea, inviiat anume să 
arale  netemeinicia seclelor şi  melodele lor de-a 
lucră; a descoperit lucruri senzaţionale despre 
secte, mai ales despre metodele lor de-a lucră, 
pe cari le cunoaşte bine, 'siând 13 ani cu dânşii şi 
absolvând şi seminarul baptist din Bucureşti. După 
mărturisirile lui Teșculea nici autorităţile noastre ad: 
ministralive și polițienești nu sunt streine de vina. că 
seciele se răspândesc, tolerându-le propaganda pentru 
intervenţii veroase. — Publicul adunat în număr mare 
a fost extrem de satisfăcut şi impresionat de cele 
auzile din gura sectarului convertit. — Corul teologiei 
a executat frumoase cânlări religioase sub dirijarea 
d-lui pref. de studii Dr. C. Tămâian. D-l Dr. S. Marta, 
preş. organizaţiei, a mulțumit tuturor pentru prezenţă. — 
Agrul catedralei desvoltă un folositor apostolat naţional 
şi religios prin astfel de şezători. 

— Disticţie., Guvernul român a distins pe II 
Dr. Jacob Radu, protonotar şi prepozit, cu marea Cruce 
a Coroanei României, pentru meritele sale pe teren 
cultural-bisericesc.. Insigna adusă de dl. senator Dr. C. 
Pavel i-a remis-o Exc. Sa episcopul diecezan în Du- 
mineca 22 Mai în cadrele unei solemne almosfere, la 
care au parlicipat clerul gremial şi reprezentanții aso- 
ciaţiilor mireneşti din Oradea. Suierindu-l sărbătorii a 
fost viu impresiona! de frumoase distincţie ce i s'a 
acordat, prima ce o primeşte în România Mare. — 
Toi cu acest prilej aminlim că din prilejul împlinirii 
alor 40 de ani de preoţie II. Sa Dr. lacob Radu în 


ziua de 17 Mai a fost viu felicitat de întreg clerul gremial - 


în frunte cu Exc. Sa episcopul şi de mulțime de in- 
telectuali din Oradea şi provincie. 








Pentru completarea colecțiunii revistei „FAMILIA“ 
ce se allă în biblioteca diecezană se caută următorii Nri: 
Anul 1 (1865) întreg; Anul II (1866) întreg; Anul IV (1868) 
întreg ; Anul XI (1875) întreg; Anul XII (1876) întreg; Anul 
XXXIL (1896) Nrii: 4—24 și 33—52; Anul XXXIII (1897) Nrii: 
24, 35, 36, 40, 47, 48, 51, 52; Anul XXXIV (1898) Nrii: 1—44, 
23 —26, 28 —31, 39—44, 409, 59. 52; Anul XXXV (1899) Nrii: 
1—50, 52; Anul XXXVI (1900) Nrii 6, 10, 11, 145, 21—26,28— 
32, 38—44; 46, 43—52; Anul XXXVII (1901) Nrii: 27; XXXVIII 
(1902) Nrii: 11, 27, 34, 39; Anul XXXIX (1903) Nrii: 3, 11, 42; 
Anul XL (1904) Nrii: 29; Anul XLI (1905) Nrii 44; Anul 
XLII (4906) Nrii: 11, 39. 

Fraţii Preoţi sunt rugaţi a cerca pe la cunoscuţii lor 
intelectuali dacă le au şi le-ar vinde comunicând Redac- 
țiunii sau Ordinariatului cari Nri i-au aflat şi cu ce preţ 
s'ar putea cumpăra, 

Oradea, 14 Maiu 1932. 


Chiriaşii Tipograliei Românească Oradea. 





Anul VIII, No. 10 


— Serbarea Congregaţiilor tinerimii şco- 
lare din Oradea. Duminecă în 22 Mai c.a avul loc 
o frumoasă serbare a Congregaţiilor tinerimii școlare 
din Oradea. Programul lung şi variat a fost execulat 
de membrii din toate congregaţiile școlare. In cadrele 
programului a vorbit dl. /osif Frol!/o, profesor la liceul 
Spiru Haret din capitală, despre frontul unic de ru: 
găciune pentru unirea bisericilor, dar mai ales a Ro: 
mânilor. Cuviniele pline de convingere şi evlavie a 
profesorului mirean, şi dânsul congreganist, a făcut 
profundă impresie supra publicului care a umplut 
sala. Dl. profesor roagă pe congreganiştii din Ardeal 
să ia contact, trecând prin capitală, cu organizaţiile 
similare ale catolicilor de acolo. Punctul culminant al 
serbării a fost piesa: /n grădina templului, jucată de 
elevele congreganiste dela liceul, gimnaziul şi şcoala 
sup. de comerț pentru fete. S'au distins în interpreta: 
rea rolurilor Marian Muria (ca Maria), Cearnău Iulia 
(preoteasă păgână), Manu Elena (ca vrăjitoare), Jiler 
Maria (Estira) şi Suciu Maria (ca arhanghel). A plăcut 
mult baletul sobru şi delicat instruit de D-na profe- 
soară Popescu-Neczeşti. lată programul serbării : 

Program: î. Hubic: /ristos: a înviat. — Ingerul a siri- 
gal. Execută corul congreg. teologilor gr. cat, cu orhesiră. 
2. Cuvâniare ocazională, rosteşte Păr. prof. Josif Frollo. 5. Hu- 
bic Gârleanu: Imn căfre Preacurata, corul elevelor gr. cat. Di: 
rijează Jiler Maria, cl. VI liceu 4. Dare de seamă, d-ra Moise 
Eliza, cl. VII liceu, dirigenta congregaţiei elevelor. 5. Dare de 
seamă, Vuia Nicolae, cl. VII liceu, dirigentele congregaţiei ele- 
vilor, 6. a) Grieg: Marche nuptiale, op 19. no. 2. Execulă la 
pian Ana Mureșan cl. V. şi Augusta Sabo cl. III. licev, b) 
Meyerbeer G.: Cavatine, exec. la pian Ana Mureşan. 7. Păr. 
Gârleanu: La isvorul minunal, reciteză Cearnău Iuliana, curs, 
IV. comerţ sup. 8 Chopin: Valse X. Exec: la pian d-ra Vera 
Vogel, cl. VIi liceu. 9. Mircea Rădulescu: „/sus“, recitează 
Ţepele Gavri!, elev cl. VI liceu. 10. Schumann R.: Cei doi 
grenadieri, solo canto Ion Băbău, curs. III comerţ sup.; acomp, 
Vera Vogel. 11. Porumbescu C.: Baladă, solo vioară Bălinaş 
Gheorghe, cl. VI norm. de Sat, acomp. Vera Vogel. 12, „Cân- 
iecul Palriei“, solo canto, Buza lon, elev cl. V. liceu, acomp. 
Schiller. cl. VI. — 13 In grădina templului, trad. „*, Persoane: 
Maria: Marian Maria, c 1. comerţ sup. Estira : Jiler Maria, cl. VI. 
liceu. ludila: Lucaciu Elena, c. Ul. com. sup. Dina: Morariu 
Eleonora, cl. V. liceu. Ruth: Chinfa Rozalia, c. I. comerţ sup. 
Lya: Adorian Eleonora, cl. V. liceu. Mercuria: preoteasă pă- 
gână, Cearnău Iuliana, c. IV. com. sup.; Liberia: vrăjitoare, 
Manu Ileana, cl. Il. liceu. Ingerul păzitor: Mureşan Maria, cl. 
II. liceu, Arhanghelul Mihai: Suciu Maria, c. UI. com. sup. 
Ingerul nevinovăţiei: Cheovari Ana, cl. IV. liceu. Ingerul milei : 
Lucaciu Ana, cl. LI. gimnaziu. Ingerul smereniei: Pop Hortensia, 
cl, VI. liceu. Ingerul cvlaviei: Buzaş Florica, cl. VI liceu, 

Baletul vălurilor: Lupuţiu Elena, Mureșan Maria, cl. II, 
liceu; Crainic Maria, Lazarov Ana, cl. III liceu; Maior Valerie, 
cl IV. liceu; Adorian Eleonora, Morariu Eleon-ra, cl. V. liceu; 
Chinţa Rozalia, c. |. comerţ sup. 

Eleve de pension, îngeri. — Orchestra simtonică a şcoalei 
normale unite, — Muzica de Francisc Hubic. — Baletul văluri- 
lor instruai de D-na Prof. Popescu-Necșești. 

— Noul! Luna Mariei, Păr. A. Berlioux, tradu:- 
cere. Cele mai irumoase meditații despre Preacurata 
Fecioara Maria. — Presa Bună laşi. Costă 15 Lei. 
Bună peniru predici în Reuniuni Mariane. 

